24. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 454389 της 13 Φεβρ./16 Μαρτ. 1987 (ΦΕΚ Β΄  116) Αλιεία με βόλασμα. 1.Η αλιεία με βόλασμα γίνεται με την δημιουργία θορύβου στην επιφάνεια της θάλασσας. Κατά την αλιεία αυτή το δίχτυ τοποθετείται σε ευθεία γραμμή και χρησιμοποιείται μια μόνο βάρκα η οποία κινείται παράλληλα προς το δίχτυ. 2.Η αλιεία με βόλασμα απαγορεύεται απόλυτα: α)Σ’ όλη την επικράτεια κατά τους μήνες Απρίλιο-Μάϊο-Ιούνιο-Ιούλιο και Αύγουστο. β)Όλο το χρόνο στους κόλπους Παγασητικό, Καβάλας, Β. Ευβοϊκό, Ν. Ευβοϊκό, Μαλιακό, Πατραϊκό, Ελευσίνας, Αμβρακικό, Μεθάνων, Στρυμωνικό, Βιστωνίδας, μέχρι των ακροτάτων σημείων τους προς τη θάλασσα καθώς και στον όρμο Σαλαμίνας και στο στενό Πόρου-Γαλατά του Σαρωνικού κόλπου. 3.Κατά τις σχετικές περιόδους και στις περιοχές που επιτρέπεται η αλιεία με βόλασμα, αυτή θα γίνεται με τις παρακάτω προϋποθέσεις και περιορισμούς: α)Το χρησιμοποιούμενο δίχτυ πρέπει να έχει διαστάσεις ματιών τουλάχιστον 22 χιλιοστά, μετρούμενο κατά πλευρά τετραγώνου. β)Χωρίς τη χρήση φωτεινής πηγής. Η απόφαση αυτή ισχύει για ένα χρόνο από τη δημοσίευσή της στην Εφημερίδα της Κυβερνήσεως. 